**DĖL ROKIŠKIO RAJONO SAVIVALDYBĖS PEDAGOGINĖS PSICHOLOGINĖS TARNYBOS REORGANIZAVIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1, 4 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 6 dalimis, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo, patvirtinto Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, 4, 7 ir 12 punktais, Rokiškio rajono savivaldybės tarybos 2023 m. sausio 27 d. sprendimu Nr. TS-9 „Dėl sutikimo reorganizuoti Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro“, Rokiškio rajono savivaldybės taryba nusprendžia:

1. Reorganizuoti 2023 m. birželio 30 d. biudžetinę įstaigą Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro, kuris, kaip juridinis asmuo, po reorganizavimo tęs veiklą. Rokiškio rajono savivaldybės pedagoginė psichologinė tarnyba, kaip juridinis asmuo, po reorganizavimo baigs veiklą.

2. Patvirtinti Rokiškio rajono savivaldybės pedagoginės psichologinės tarnybos reorganizavimo, prijungiant ją prie Rokiškio rajono savivaldybės švietimo centro, sąlygų aprašą (pridedama).

3. Patvirtinti Rokiškio rajono savivaldybės švietimo centro nuostatus (pridedama).

4. Įpareigoti Rokiškio rajono savivaldybės pedagoginės psichologinės tarnybos direktorių iki 2023 m. birželio 30 d. išregistruoti Rokiškio rajono savivaldybės pedagoginę psichologinę tarnybą iš Juridinių asmenų registro ir atlikti visus su tuo susijusius veiksmus teisės aktų nustatyta tvarka.

5. Įgalioti Rokiškio rajono savivaldybės švietimo centro direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

6. Įpareigoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro direktorius įstatymų nustatyta tvarka atlikti visus su Rokiškio rajono savivaldybės pedagoginės psichologinės tarnybos reorganizavimu susijusius veiksmus iki 2023 m. birželio 30 d.

7. Pavesti Rokiškio rajono savivaldybės merui ir administracijos direktoriui įstatymų nustatyta tvarka atlikti visus su Rokiškio rajono savivaldybės pedagoginės psichologinės tarnybos reorganizavimu susijusius veiksmus iki 2023 m. birželio 30 d.

8. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

9. Pripažinti netekusiais galios Rokiškio rajono savivaldybės švietimo centro nuostatus, patvirtintus Rokiškio rajono savivaldybės tarybos 2021 m. rugsėjo 24 d. sprendimo Nr. TS-184 „Dėl Rokiškio rajono savivaldybės švietimo centro nuostatų patvirtinimo“ 1 punktu, nuo šio sprendimo 3 punkte nurodytų Rokiškio rajono savivaldybės švietimo centro nuostatų įregistravimo Juridinių asmenų registre datos.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS PEDAGOGINĖS PSICHOLOGINĖS TARNYBOS REORGANIZAVIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atlikti visus su Rokiškio rajono savivaldybės pedagoginės psichologinės tarnybos reorganizavimu susijusius veiksmus.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašas, patvirtintas Lietuvos Respublikos Vyriausybės 2011 m. liepos 13 d. nutarimu Nr. 883, Rokiškio rajono savivaldybės tarybos 2023 m. sausio 27 d. sprendimas Nr. TS-9 „Dėl sutikimo reorganizuoti Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro“.

**Sprendimo projekto esmė.**

Atlikti visus su Rokiškio rajono savivaldybės pedagoginės psichologinės tarnybos reorganizavimu susijusius veiksmus teisės aktų nustatyta tvarka: reorganizuoti 2023 m. birželio 30 d. biudžetinę įstaigą Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro; patvirtinti Rokiškio rajono savivaldybės pedagoginės psichologinės tarnybos reorganizavimo, prijungiant ją prie Rokiškio rajono savivaldybės švietimo centro, sąlygų aprašą; patvirtinti Rokiškio rajono savivaldybės švietimo centro naujos redakcijos nuostatus; įpareigoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro direktorius atlikti visus su reorganizavimu susijusius veiksmus; pavesti savivaldybės merui ir administracijos direktoriui įstatymų nustatyta tvarka atlikti visus su Rokiškio rajono savivaldybės pedagoginės psichologinės tarnybos reorganizavimu susijusius veiksmus; nustatyti, kad Švietimo ir sporto skyrius yra atsakingas už šio sprendimo įgyvendinimą.

**Laukiami rezultatai.**

Optimizuotas Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymas, racionalizuotas lėšų paskirstymas, užtikrinant kokybišką švietimo centrui priskirtų funkcijų vykdymą, siekiant efektyvesnio išteklių naudojimo.

**Finansavimo šaltiniai ir lėšų poreikis**.

Bus reikalingos lėšos dokumentų, susijusių su reorganizavimu, įregistravimui Registrų centre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė